Diari Oficial de la Generalitat Valenciana


Sumari del DOGV 3638, del 02-12-1999 (1999/10161)

ORDRE de 26 de novembre de 1999, de la Conselleria d'Agricultura, Pesca i Alimentació, per la qual es modifiquen determinats aspectes de l'Ordre de 30 d'agost de 1999, per la qual es regulen les ajudes destinades a reparar els efectes produïts per la sequera en l'àmbit de la Comunitat Valenciana i s'estableix el procediment per a concedir-les.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3638

Data del DOGV
:   02-12-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/10196


Data del document
:   26-11-1999

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda a l'agricultura
    * sequera
    * ajuda pública

ORDRE de 26 de novembre de 1999, de la Conselleria d'Agricultura, Pesca i Alimentació, per la qual es modifiquen determinats aspectes de l'Ordre de 30 d'agost de 1999, per la qual es regulen les ajudes destinades a reparar els efectes produïts per la sequera en l'àmbit de la Comunitat Valenciana i s'estableix el procediment per a concedir-les. [1999/F10187]
  
Atés que el volum de sol·licituds d'ajuda presentades en relació amb l'Ordre de 30 d'agost de 1999, de la Conselleria d'Agricultura, Pesca i Alimentació, que desplega el Reial Decret Llei 11/1999 en l'àmbit territorial de la Comunitat Valenciana, permet el pagament anticipat d'una sola vegada, corresponent a les anualitats 2000-2004, de les subvencions en forma de bonificació d'un punt del tipus d'interés dels préstecs acollits a allò que s'estableix en el Reial Decret Llei 11/1999.
  
Per això, a proposta del director general de Producció Agrària i en ús de les atribucions conferides en l'article 35 de la Llei de Govern Valencià,
  
ORDENE
  
Article 1
  
Es modifica l'article 5 de l'Ordre de 30 d'agost de 1999, de la Conselleria d'Agricultura, Pesca i Alimentació, el qual queda redactat de conformitat amb els termes següents:
  
"La Conselleria d'Agricultura, Pesca i Alimentació finançarà amb un punt d'interés les ajudes que el Ministeri d'Agricultura, Pesca i Alimentació finance amb el 50% dels interessos.
  
Les subvencions corresponents a la Conselleria d'Agricultura, Pesca i Alimentació es concediran a càrrec de l'aplicació pressupostària 07.40.26.8426.14723.9, línia 404/000/2000, Protecció de la Renda dels Agricultors. L'import global màxim és de 100 milions de pessetes, import que estarà condicionat a l'existència de crèdits consignats en els pressupostos de la Generalitat Valenciana per a l'any 2000.
  
La bonificació dels interessos per als anys 2000-2004 es pagarà d'una sola vegada, i es calcularà un import equivalent actualitzat amb una taxa anual igual al tipus d'interés aplicat al préstec per al primer venciment".
  
Article 2
  
Es modifica el paràgraf segon de l'article 10, la redacció del qual serà:
  
"El termini màxim per a resoldre aquestes ajudes serà de sis mesos, comptadors des del període d'acabament de presentació de sol·licituds d'ajudes. A aquest efecte es tindrà en compte el que s'estableix en els apartats 5 i 6 de l'article 7 de l'Ordre de 27 de juliol de 1999, del Ministeri d'Agricultura, Pesca i Alimentació, en la qual es fixa el procediment de territorialització dels crèdits pressupostaris per comunitats autònomes i el procediment de resolució i pagament. Una vegada transcorregut el termini mencionat sense que s'haja produït resolució expressa s'entendran desestimades".
  
DISPOSICIÓ FINAL
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 26 de novembre de 1999
  
La consellera d'Agricultura, Pesca i Alimentació,